Document ID: 31992R2943

ΚΑΝΟΝΙΣΜΟΣ (ΕΟΚ) αριθ. 2943/92 ΤΗΣ ΕΠΙΤΡΟΠΗΣ της 9ης Οκτωβρίου 1992 για τις εισαγωγές ορισμέων μεταποιημένων προϊόντων με βάση τα μανιτάρια που κατάγονται από την Πολωνία και τη Νότια Κορέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1707/90 της Επιτροπής της 22ας Ιουνίου 1990 περί λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές μανιταριών που κατάγονται από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 2895/92 (2), και ιδίως το άρθρο 5 παράγραφος 4,
Εκτιμώντας:
ότι το άρθρο 5 παράγραφος 4 του κανονισμού αυτού προβλέπει τη μεταφορά της μη χρησιμοποιηθείσας ποσότητας από μια ομάδα εμπορευομένων σε μια άλλη ομάδα έως τις 15 Οκτωβρίου του τρέχοντος έτους το αργότερο-
ότι εναπομένει, για το 1992, μια σημαντική ποσότητα που είναι διαθέσιμη για τους παραδοσιακούς εισαγωγείς- ότι πρέπει συνεπώς να χορηγηθεί η ποσότητα αυτή στους νέους εισαγωγείς-
ότι η έκδοση των πιστοποιητικών εισαγωγής στα πλαίσια του κανονισμού (ΕΟΚ) αριθ. 1707/90 για ορισμένα μεταποιημένα προϊόντα με βάση τα μανιτάρια για όλες τις τρίτες χώρες, εξαιρέσει της Πολωνίας και Νότιας Κορέας, ανεστάλη για το υπόλοιπο του έτους 1992- ότι συνεπώς η μεταφορά της διαθέσιμης ακόμη ποσότητας αφορά μόνο την Πολωνία και τη Νότια Κορέα-
ότι πρέπει, αφενός μεν, να καθοριστεί η ημερομηνία κατά την οποία μπορεί να πραγματοποιηθεί η διανομή και, αφετέρου, προκειμένου να υπάρξει εγγύηση δίκαιης πρόσβασης στη μεταφερόμενη ποσότητα, να καθοριστούν ορισμένες ειδικές λεπτομέρειες όσον αφορά τα πιστοποιητικά εισαγωγής- ότι οι λεπτομέρειες αυτές είναι συμπληρωματικές προς τις διατάξεις που θεσπίστηκαν από τον κανονισμό (ΕΟΚ) αριθ. 1707/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο όγκος που είναι ακόμη διαθέσιμος από τη συνολική ποσότητα που παραχωρήθηκε στην Πολωνία και στη Νότια Κορέα σύμφωνα με το παράρτημα Ι του κανονισμού (ΕΟΚ) αριθ. 1707/90 χορηγείται, στις 15 Οκτωβρίου 1992, στους εμπορευόμενους που αναφέρονται στο άρθρο 5 παράγραφος 4 στοιχείο β) του εν λόγω κανονισμού.
Άρθρο 2
Τα πιστοποιητικά εισαγωγής όσον αφορά τον όγκο αυτό εκδίδονται σύμφωνα με τον κανονισμό (ΕΟΚ) αριθ. 1707/90, με την επιφύλαξη των ειδικών διατάξεων του παρόντος κανονισμού.
Άρθρο 3
Ένας νέος εισαγωγέας ο οποίος κατά το 1992 έλαβε πιστοποιητικό εισαγωγής βάσει των αιτήσεων που κατέθεσε δυνάμει του άρθρου 5 παράγραφος 4 στοιχείο β) του κανονισμού (ΕΟΚ) αριθ. 1707/90 ή/και δυνάμει του άρθρου 2 παράγραφος 1 στοιχείο β) των κανονισμών της Επιτροπής (ΕΟΚ) αριθ. 3705/91 (3) και (ΕΟΚ) αριθ. 440/92 (4) μπορεί να υποβάλει μία μόνον αίτηση για πιστοποιητικό εισαγωγής για τα μανιτάρια που υπάγονται στους κωδικούς ΣΟ 0711 90 40, 2003 10 20 και 2003 10 30, που κατάγονται από την Πολωνία, για ανώτατη ποσότητα 400 τόνων καθαρού βάρους, στραγγισμένων.
Άρθρο 4
Οι αιτήσεις των πιστοποιητικών εισαγωγής υποβάλλονται στις αρμόδιες αρχές των κρατών μελών στις 15 και 16 Οκτωβρίου 1992. Οι προαναφερθείσες αρχές διαβιβάζουν τις αιτήσεις αυτές στην Επιτροπή το αργότερο στις 19 Οκτωβρίου 1992, ώρα 16.00
Άρθρο 5
Η Επιτροπή καθορίζει και αναφέρει με τέλεξ στα κράτη μέλη, το αργότερο στις 20 Οκτωβρίου 1992, τις ποσότητες για τις οποίες εκδόθηκαν πιστοποιητικά.
Άρθρο 6
Τα πιστοποιητικά για για τα οποία οι αιτήσεις διαβιβάστηκαν σύμφωνα με το άρθρο 4 εκδίδονται από τις 21 Οκτωβρίου 1992.
Άρθρο 7
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Οκτωβρίου 1992.

Labels: 3
17
18
6